פטריק הרמן

פטריק הרמן (בגרמנית: Patrick Herrmann; נולד ב-12 בפברואר 1991) הוא כדורגלן גרמני המשחק בתפקיד הקשר במועדון בורוסיה מנשנגלדבך מהבונדסליגה.

קריירת מועדונים
כיליד העיר זארבריקן, הרמן החל לשחק במועדון הכדורגל אוכטלפאנגן מהעיר הסמוכה אילינגן. בגיל 13, הצטרף לקבוצת הילדים של זארבריקן. בקיץ 2008, הצטרף לבורוסיה מנשנגלדבך.

ב-16 בינואר 2010, הרמן ערך את הופעת הבכורה שלו כשחקן, כאשר עלה כמחליף למשחק הבונדסליגה נגד בוכום. גלדבאך כבש שער תוך פחות מדקה מרגע כניסתו למשחק, כאשר הרמן מבשלו לפביאן באקר. המשחק לעומת זאת, הסתיים בהפסד קבוצתו 1–2. במחצית השנייה של עונת 2009–2010, שותף, הרמן ב-13 משחקי ליגה, וכך זכה לעצמו בחוזה חדש עד ל-2014. בשלב מאוחר יותר בקריירה, כאשר הפך עצמו לשחקן סגל קבוע במועדון, האריך את חוזהו עד ל-2019.

קריירה בינלאומית
הרמן ייצג את גרמניה בכל נבחרות הנוער מגילאי 16 עד 21. ב-24 במרץ 2013, הוא זומן לראשונה לסגל הנבחרת הגרמנית הבוגרת, למשחק במסגרת טורניר מוקדמות מונדיאל 2014 מול קזחסטן. הרמן לא שותף במשחק זה. את הבכורה ערך הרמן בהפסד 1–2 לנבחרת ארצות הברית במשחק ידידות. הרמן בישל את השער של גרמניה במשחק זה למריו גצה.

קישורים חיצוניים 

קשרי כדורגל גרמנים
כדורגלני בורוסיה מנשנגלדבך
כדורגלני נבחרת גרמניה
כדורגלנים גרמנים
גרמנים שנולדו ב-1991